CELEX: 22006D0082
Language: sl
Date: 2005-03-09 00:00:00
Title: 2006/82/ES: Sklep št. 1/2005 Pridružitvenega sveta EU–Bolgarija z dne  9. marca 2005  o sodelovanju Bolgarije v sistemu Skupnosti za hitro izmenjavo informacij o nevarnosti uporabe potrošniških proizvodov (sistem RAPEX) v skladu z Direktivo 2001/95/ES Evropskega parlamenta in Sveta z dne  3. decembra 2001  o splošni varnosti proizvodov

11.2.2006   
            
            
               SL
            
            
               Uradni list Evropske unije
            
            
               L 40/15
            
         
      SKLEP št. 1/2005 PRIDRUŽITVENEGA SVETA EU–BOLGARIJA
   
   z dne 9. marca 2005
   o sodelovanju Bolgarije v sistemu Skupnosti za hitro izmenjavo informacij o nevarnosti uporabe potrošniških proizvodov (sistem RAPEX) v skladu z Direktivo 2001/95/ES Evropskega parlamenta in Sveta z dne 3. decembra 2001 o splošni varnosti proizvodov
   (2006/82/ES)
   PRIDRUŽITVENI SVET JE –
   ob upoštevanju Evropskega sporazuma o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani, podpisanega v Bruslju dne 8. marca 1993, in zlasti člena 93 Sporazuma,
   ob upoštevanju Direktive 2001/95/ES (1), in zlasti člena 12 Direktive,
   ob upoštevanju pisma z dne 28. novembra 2003, ki ga je misija Republike Bolgarije naslovila na Evropske skupnosti, na generalnega direktorja za zdravje in varstvo potrošnikov, s katerim je Bolgarija zahtevala od Komisije, da začne postopke, ki bodo Bolgariji omogočili dostop do sistema RAPEX,
   ob upoštevanju naslednjega:
   
               (1)
            
            
               Člen 93 Evropskega sporazuma predvideva, da pogodbenice sodelujejo s ciljem doseči popolno skladnost sistemov varstva potrošnikov v Bolgariji in Skupnosti. V ta namen sodelovanje zajema med ostalimi stvarmi in v okviru obstoječih možnosti izmenjavo informacij in dostop do podatkovnih baz Skupnosti.
            
         
               (2)
            
            
               Člen 12(4) Direktive 2001/95/ES predvideva, da bo dostop do RAPEX odprt za države prosilke v okviru sporazumov med Skupnostjo in zadevnimi državami v skladu z določbami iz teh sporazumov. Vsak tak sporazum deluje na podlagi vzajemnosti in vključuje določbe o zaupnosti, ki ustrezajo tistim, ki se uporabljajo v Skupnosti.
            
         
               (3)
            
            
               Priloga II Direktive 2001/95/ES predvideva postopke za uporabo RAPEX in smernice za sporočanje.
            
         
               (4)
            
            
               Komisija je sprejela smernice za upravljanje sistema RAPEX v skladu s točko 8 PRILOGE II Direktive 2001/95/ES, dne 29. aprila 2004 (2).
            
         
               (5)
            
            
               Bolgarija je aktivno sodelovala, vse od začetka maja 1999 v sistemu TRAPEX (transnacionalni sistem za hitro izmenjavo informacij), ki odraža aktivnosti RAPEXA za države prosilke.
            
         SKLENIL:
   Člen 1
   V skladu z ustreznimi določbami Direktive 2001/95/ES in smernicami RAPEX Bolgarija sodeluje v sistemu RAPEX z enakimi pravicami in obveznostmi kot trenutne članice.
   Člen 2
   Za Bolgarijo veljajo enake določbe o zaupnosti kot veljajo za druge članice sistema RAPEX.
   Člen 3
   V sodelovanju s službami Komisije bo Bolgarija izpeljala potrebne praktične ureditve, da bo zagotovila polno izpolnjevanje zahtev iz Direktive 2001/95/ES in postopkov, zajetih v smernicah RAPEX.
   Komisija za bolgarske uradnike zagotovi začetno usposabljanje glede uporabe aplikacij RAPEX.
   Člen 4
   Problemi, ki lahko nastanejo iz uporabe tega sklepa, se rešujejo v sklopu sistema RAPEX z neposrednim stikom med službami Komisije in bolgarskimi organi. Kadar to ne vodi k medsebojno sprejemljivim rešitvam, se bodo v Pridružitvenem svetu na zahtevo ene od pogodbenic v roku treh mesecev po podani zahtevi izmenjala mnenja.
   Po izmenjavi mnenj ali poteku obdobja iz prejšnjega odstavka lahko Pridružitveni svet sprejme ustrezna priporočila za ureditev zadevnih problemov.
   Ti postopki v Pridružitvenem svetu ne vplivajo na ukrepe v okviru zadevnih zakonov o varstvu potrošnikov, ki veljajo na območju pogodbenic.
   Člen 5
   Ta sklep začne veljati z dnem sprejetja.
   
      V Bruslju, 9. marca 2005
      
         
            Za Pridružitveni svet
         
         
            Predsednik
         
         J. ASSELBORN
         
      
   
   
      (1)  UL L 11, 15.1.2002, str. 4.
   
      (2)  UL L 151, 30.4.2004, str. 86.